MT
11.4.2022
Il-Ġurnal Uffiċjali tal-Unjoni Ewropea
C 158/15
2.
It-tieni motiv huwa bbażat fuq il-ksur tad-dmir ta’ assistenza u d-dmir ta’ premura msemmija fl-Artikolu 24 tal-Istatut.
Ir-rikorrenti tiddikjara li, waqt it-trasferiment tad-drittijiet għal pensjoni tagħhom tas-sistema nazzjonali lejn il-FPUE, l-uffiċjali jiksbu normalment, min-naħa tal-Kummissjoni, tabella li tispeċifika jekk humiex intitolati għal rimbors tal-ekwivalenti attwarjali mhux ikkreditat tal-ammonti mħallsa fl-iskema nazzjonali tagħhom, mhux ikkontabilizzati fis-sistema ta’ pensjoni tal-Unjoni.
Barra minn hekk, ir-rimbors jitwettaq ġeneralment mingħajr restrizzjonijiet u mingħajr passi partikolari.
Issa, skont ir-rikorrenti, hija ma rċeviet la din it-tabella u lanqas ebda rimbors. 3.
It-tielet motiv ibbażat fuq il-ksur tal-prinċipju ta’ ugwaljanza fit-trattament u ta’ nondiskriminazzjoni.
Ir-rikorrenti tqis li teżisti diskriminazzjoni mhux iġġustifikata minn kriterju oġġettiv bejn ċerti uffiċjali li jirċievu rimbors waqt it-trasferiment tad-drittijiet għal pensjoni tagħhom u oħrajn li, fir-rigward tagħhom, dan ma jsirx. 4.
Ir-raba’ motiv ibbażat fuq kontestazzjoni tar-responsabbiltà mhux kuntrattwali minħabba l-eżistenza ta’ arrikkiment indebitu għad-detriment tar-rikorrenti.
Rikors ippreżentat fit-28 ta’ Frar 2022 – Baert vs Il-Kummissjoni (Kawża T-111/22) (2022/C 158/18) Lingwa tal-kawża: il-Franċiż Partijiet Rikorrent: Rhonny Baert (Deinze, il-Belġju) (rappreżentanti: D. Grisay u A. Ansay, avukati) Konvenuta: Il-Kummissjoni Ewropea Talbiet Ir-rikorrent jitlob li l-Qorti Ġenerali jogħġobha: — tilqa’ dan ir-rikors għal annullament/responsabbiltà mhux kuntrattwali; — tiddikjarah ammissibbli u, konsegwentement: — prinċipalment: — tiddikjara r-rikors għal annullament fondat, u tiddeċiedi li r-rifjut impliċitu tal-Awtorità tal-Ħatra tat-28 ta’ Frar 2022, kif ukoll id-deċiżjoni meħuda mill-Kummissjoni Ewropea fil-21 ta’ Diċembru 2016 (avviż ta’ ffissar) huma nulli, għar-raġunijiet li: — l-Artikoli 77 tar-Regolamenti tal-Persunal u 11 tal-Anness VIII tar-Regolamenti tal-Persunal, li l-avviż ta’ ffissar tal-21 ta’ Diċembru 2016 huwa bbażat fuqhom, huma illegali; — billi ma pproponiet lir-rikorrent, fl-opinjoni ta’ ffissar tagħha tal-21 ta’ Diċembru 2016, ebda ħlas lura tad-drittijiet għall-pensjoni mhux magħduda mill-awtorità Ewropea kompetenti, il-Kummissjoni Ewropea naqset fid-dmir ta’ premura tagħha; — billi ma pproponiet lir-rikorrent, fl-opinjoni ta’ ffissar tagħha tal-21 ta’ Diċembru 2016, ebda ħlas lura tad-drittijiet għall-pensjoni mhux magħduda mill-awtorità Ewropea kompetenti, il-Kummissjoni kisret il-prinċipju ta’ ugwaljanza fit-trattament u ta’ nondiskriminazzjoni; — u tibgħat il-fajl lura lill-Awtorità tal-Ħatra sabiex hija tiddetermina l-ammont li għandu jitħallas lura lir-rikorrent; — sussidjarjament, — tiddikjara r-rikors għal kumpens ibbażat fuq l-arrikkiment indebitu fondat għar-raġuni li r-rikorrent ġie mtellef l-ammont tad-drittijiet ta’ pensjoni tiegħu mħallsa fl-iskema nazzjonali tal-pensjoni, mhux meħuda inkunsiderazzjoni mill-awtorità kompetenti tal-Unjoni, u li korrelattivament arrikkew il-fond ta’ pensjoni tal-Unjoni Ewropea; — tikkundanna lill-Kummissjoni sabiex tikkumpensa d-dannu finanzjarju subit mir-rikorrent, evalwat fil-ġurnata tal-preżentata ta’ dan ir-rikors, fis-somma ta’ EUR 31 066,80 f’kapital jew, għall-inqas, 39,18 % tal-arretrati perjodiċi miġbura mill-Kummissjoni mill-1 ta’ Frar 2017, li għandhom jiżdiedu bl-istess perċentwal għall-arretrati futuri;